เมื่อคืนกินแอลกอฮอล์ด้วยกันกับแฟน แล้วก็นอนตื่นเช้ามาแฟนบอกแน่นหน้าอกหายใจไม่ค่อยออกเป็นถี่ๆไม่ได้นาน แฟนเป็นอะไรคะ
สวัสดีค่ะ อาการแน่นอก อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคของหลอดอาหารที่บีบตัวผิดปกติ-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคหัวใจ แต่มักเป็นแน่นตื้อๆเหมือนมีของหนักมาทับ มีประวัติโรคความดัน เบาหวาน ไขมันสูงนำมาก่อนการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะส่วนการดื่มแอลกอฮอล์นั้น ไม่ได้ทำให้แน่นหน้าอกได้โดยตรง ยกเว้นดื่มติดต่อกันนานๆ จนทำให้เกิดหัวใจโตหรือเพิ่มโอกาสหัวใจขาดเลือดการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง อยู่ในที่ที่อากาศถ่ายเทดี งดการทำงานหนักไปก่อน